Filip I, Orléansin herttua. Michel Corneille vanhemman maalaama muotokuva 1600-luvulta.
**Filip I** (21. syyskuuta 1640 Saint-Germain-en-Laye – 9. kesäkuuta 1701 Saint-Cloud), jota kutsuttiin myös Ranskan Filipiksi tai Monsieur’ksi, oli Ranskan kuninkaan Ludvig XIV:n nuorempi veli.

Hänen titteleitään olivat Ranskan perintöruhtinas, Orléansin herttua, Anjoun herttua (vuoteen 1668 asti), Chartresin herttua, Valois’n herttua ja Joinvillen ruhtinas. Filipistä polveutui Ranskan hallitsijasuvun, Bourbonien, nuorempi haara eli Orléans-suku, joka hallitsi Ranskaa vuosina 1830–1848.

Elämäkerta
----------

### Lapsuus ja kasvatus


 **Ranskan monarkia (Kapeting-dynastia, Bourbon-haara)** 

Henrik IV 

* Ludvig XIII
* Gaston Orléans
* Henriette-Marie


Ludvig XIII 

* Ludvig XIV
* Filip I, Orléansin herttua


Ludvig XIV 

* Ludvig, Grand Dauphin
	+ Ludvig, Burgundin herttua
	+ Filip V, Espanjan kuningas
	+ Kaarle, Berryn herttua
		- Ludvig XV


Ludvig XV 

* Ludvig, Dauphin
	+ Ludvig XVI
	+ Ludvig XVIII
	+ Kaarle X


Ludvig XVI 

* Ludvig XVII


Ludvig XVII 

Ludvig XVIII 

Kaarle X 

*Petit Monsieur* eli Filip (oikealla) äitinsä Anna Itävaltalaisen ja veljensä Ludvig XIV:n kanssa.
Filip oli Ranskan ja Navarran kuninkaan Ludvig XIII ja Espanjan infanta Anna Itävaltalaisen toinen poika, joka syntyi kaksi vuotta myöhemmin kuin veljensä Ludvig. Hän sai syntyessään Anjoun herttuan tittelin ja oli kruununperijänä vuosien 1643–1661 välisen ajan, kunnes syntyi kruununprinssi Ludvig.

Filipiä kutsuttiin liikanimellä *petit Monsieur*, jotta hän erottuisi Ludvig XIII:n veljestä Gaston de Francesta, jota puolestaan alettiin kutsua liikanimellä *grand Monsieur*. Veljensä valtaantulon ja setänsä kuoleman jälkeen hän sai kantaa koko komeudessaan titteliä *Monsieur kuninkaan veli*. Samalla hän sai haltuunsa Orléansin herttuakunnan apanage-läänityksenä.

Jo lapsena (hän varttui Fronde-kapinan aikana) Filip osoitti omaperäistä käyttäytymistä. Hänen mielileikkinsä oli ihon ja hiusten puuteroiminen ja mekkojen käyttäminen. Hänen homoseksuaalinen tai oikeamminkin biseksuaalinen käyttäytymisensä sekä pinnallinen käyttäytymisensä sai tukea sekä äidiltä että kardinaali Mazarinin taholta, sillä järjettömästi käyttäytyvä prinssi aiheuttaisi vähemmän ongelmia ja vaaraa veljelleen, eikä ryhtyisi vaatimaan valtaa itselleen. Kasvattajat eivät halunneet toistaa Gaston Orléansin (Ludvig XIII veljen) esimerkkiä, jotta Filip olisi ryhtynyt valtakunnan herrojen kanssa kapinaan kuningasta vastaan.

Filipi kasvatettin niin, että hänestä tulisi naismainen ja heikko mies, ja siten veljensä täydellinen vastakohta. Hänet vietiin usein leikkimään toisen ikäisensä lapsen kanssa, joka oli *François-Timoléon de Choisy* (tuleva abbé de Choisy), jonka tämän äiti puki myös mekkoon Anna Itävaltalaisen pyynnöstä ja Filipiä miellyttääkseen. Tosin oli aivan tavallista, että tuona aikana pojat käyttivät mekkoa aina viisi-kuusivuotiaiksi saakka. Filip pukeutui mekkoihin vielä aikuisenakin ja pukeutui mielellään nuoreksi neidoksi hovin naisia kiusoitellakseen.

Kuningataräidin ja Mazarinin suunnitelmat Filipin kasvatuksen suhteen olivat vähällä romahtaa, kun vanhempi veli Ludvig XIV sairastui vakavasti vuonna 1658. Hoviväki hääri Filipin ympärillä, sillä hän oli ensimmäinen perimysjärjestyksessä, mutta hänen saamansa kasvatus ei ollut suinkaan tähdännyt samaan kuninkaalliseen tehtävään kuin vanhemman veljen saama kasvatus.

### Aikuisuus

Elämänsä aikana Filip tuli erittäin tunnetuksi elostelusta, homoseksuaalisuudesta sekä pederastiasta, kuten myös asusteittensa koristeellisuudesta ja tuhlaavaisesta elämänmenosta. Hänellä oli lukuisia suosikkeja, joista tärkeimpiä olivat Châtillonin kreivi ja eritoten ritari Philippe Lorraine. Lorrainen vaikutus Filipiin oli merkittävä ja hän manipuloi tätä aina hänen kuolemaansa saakka. Lorraine vehkeili Filipin vaimoja vastaan ja sai mitä erilaisimpia suosionosoituksia Filipiltä, kuten hänen palatsiensa parhaat asunnot.

Avioliitot ja jälkeläiset
-------------------------

Monsieur eli Filip (vas.) ja oikealla veli Ludvig XIV kuninkaallisen perheen ympäröimänä.
### Englannin Henrietten kanssa

Filip avioitui 31. maaliskuuta 1661 serkkunsa Henrietta Englantilaisen kanssa, ja heidän lapsensa olivat:

1. Marie Louise d’Orléans (27. maaliskuuta 1662 – 12. helmikuuta 1689). Hänestä tuli Espanjan ja Intian kuningatar, kun hän avioitui Kaarle II:n kanssa. Heillä ei ollut jälkeläisiä.
2. Philippe Charles d’Orléans, Valois’n herttua (16. heinäkuuta 1664 – 18. joulukuuta 1666), kuoli lapsena.
3. Orléansin herttuatar Anne Marie (27. elokuuta 1669 – 26. elokuuta 1728) avioitui 10. huhtikuuta 1684 Savoijin herttua, Sardinian kuningas Viktor Amadeus II:n kanssa ja hänestä tuli Sardinian kuningatar. Hän peri äitinsä kautta oikeuden Englannin kruunun perimysjärjestykseen, jonka hän siirsi Savoijin hallitsijasuvulle. Heidän jälkeläisissään lukuisia Italian ja Espanjan ruhtinassukujen jäseniä.

### Élisabeth Charlotte Wittelsbach von Pfalzin kanssa

Filip avioitui toisen kerran 21. joulukuuta 1671 Baijerin Pfalz-prinsessan Élisabeth Charlotte Wittelsbach von Pfalzin kanssa ja heildän lapsensa olivat:

1. Alexandre Louis d’Orléans, Valois’n herttua (1673–1676), kuoli lapsena.
2. Filip II d’Orléans (2. elokuuta 1674 – 1723), joka peri isänsä tittelit ja nousi Ranskan sijaishallitsijaksi. Hänestä on jatkunut Bourbon-suvun Orléans-linja eli kuningas Ludvig Filip sekä kaikki nykyisin Ranskan valtaistuinta tavoittelevat orléanistit.
3. Élisabeth Charlotte d’Orléans (13. syyskuuta 1676 – 1744), hänestä tuli Lothringenin ja Barin herttuatar, kun hän avioitui herttua Leopold I:n kanssa.

Lähteet
-------

* Christian Bouyer, *« Le duc d’Orléans, frère de Louis XIV »*, Pygmalion
* Philippe Erlanger, *« Monsieur, frère de Louis XIV »*, Hachette, 1953
* Saint-Simon, *« Mémoires »*, 1691–1723
* Dirk Van der Cruysse, *« Madame Palatine, Princesse Européenne »*, Fayard, 1988. ISBN 2-213-02200-3
* Nancy Nichols-Barker, *« Brother to the Sun King: Philippe, Duke of Orléans »*, 1989

### Viitteet

1. ↑  Van der Cruysse, Dirk (1988). Madame Palatine, Princesse Européenne. Fayard, page 165. ISBN 2-213-02200-3.

Aiheesta muualla
----------------

* Kuvia tai muita tiedostoja aiheesta **Filip I** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |